SECURE วิ่ง 5% ลุ้นรายได้ปี 65 แตะ 900 ลบ. โบรกคาดกำไรปี 66 โตทะลุ 70%
SECURE วิ่ง 5% ราคาแตะ 17 บ. ลุ้นรายได้ปี 65 แตะ 900 ลบ. จับตาพาร์ทเนอร์ใหม่ โบรกคาดกำไรปี 66 โตทะลุ 70% เคาะเป้า 20-23 บ.
SECURE วิ่ง 5% ลุ้นรายได้ปี 65 แตะ 900 ลบ. จับตาพาร์ทเนอร์ใหม่ โบรกคาดกำไรปี 66 โตทะลุ 70%
2 ก.พ. 2566

ผู้สื่อข่าวรายงานว่า วันนี้ (2 ก.พ.66) ราคาหุ้นบริษัท เอ็นฟอร์ซ ซีเคียว จำกัด (มหาชน) หรือ SECURE ล่าสุด ณ เวลา 15:59 น. อยู่ที่ระดับ 17 บาท บวก 0.90 บาท หรือ 5.59% สูงสุดที่ระดับ 17.30 บาท ต่ำสุดที่ระดับ 16.10 บาท ด้วยมูลซื้อขาย

ทั้งนี้นายนักรบ เนียมนามธรรม ประธานเจ้าหน้าที่บริหาร SECURE เปิดเผยว่า แนวโน้มผลการดำเนินงานของบริษัทในปี 66 จะเติบโตได้ตามเป้าหมายที่วางไว้ที่ระดับ 10-15% จากสัญญาณที่ดีในช่วงไตรมาส 4 ของปีที่ผ่านมา โดยรายได้รวมจะมีโอกาสปรับตัวเพิ่มขึ้นมาที่ระดับ 1 พันล้านบาท หลังปัญหาเรื่องชิปขาดแคลนเริ่มคลี่คลาย และลูกค้าเริ่มเห็นถึงความสำคัญในธุรกิจดิจิตอลมากขึ้น ทั้งนี้ บริษัทยังมองหาพาร์ทเนอร์ใหม่ต่อเนื่อง คาดว่าจะเริ่มเห็นความชัดเจนเร็วๆ นี้ ส่วนการควบรวมกิจการ (M&amp;A) บริษัทวางแผนว่าจะมีประมาณ 1-2 ดีลต่อปี
สำหรับผลการดำเนินงานของบริษัทงวด 9 เดือนแรกของปี 65 บริษัทมีรายได้รวม 590 ล้านบาท และมีกำไรสุทธิ 25.40 ล้านบาท ซึ่งในช่วงไตรมาส 3 และไตรมาส 4 จะเป็นช่วงไฮซีซั่นของบริษัท เนื่องจากเป็นช่วงปิดงบของทางรัฐบาลและเอกชน โดยก่อนหน้านี้ นายนักรบ ตั้งเป้าหมายรายได้จากการขายและบริการปี 65 ที่ระดับ 900 ล้านบาท จากปี 2564 ที่มีรายได้จากการขายและบริการที่ระดับ 826 ล้านบาท
ด้านบล.อินโนเวสท์ เอกซ์ คาดกำไร SECURE ในไตรมาส 4/65 อยู่ที่ 15 ล้านบาทเติบโต 166.3% เมื่อเทียบจากไตรมาสก่อน และ 25.6% เมื่อเทียบจากปีก่อน โดยถือว่าเป็นจุดสูงสุดของปี 2565 โดยปัจจัยสนับสนุนผลประกอบการไตรมาสนี้มาจาก การฟื้นตัวของรายได้ซึ่งคาดว่าจะอยู่ที่ 240 ล้านบาท เติบโต 17.5% เมื่อเทียบจากไตรมาสก่อน และ 19% เมื่อเทียบจากปีก่อน ซึ่งเป็นผลมาจากสถานการณ์ Chip shortage ที่เริ่มดูดีขึ้นทาให้ปริมาณงานส่งมอบให้ลูกค้าเพิ่มสูงขึ้น ในส่วนของ Gross margin นั้นคาดว่าจะปรับตัวดีขึ้นอยู่ที่ 17% จาก 14.2% ในไตรมาส 3/65 จากการที่ค่าเงินบาทที่แข็งค่าจาก Bt37.8/US$ สู่ระดับ Bt34.6/US$ ทาให้ต้นทุนในการซื้อสินค้าลดลง ในส่วนของ SG&amp;A ค่อนข้างที่จะทรงตัวเมื่อเทียบจากไตรมาสก่อน และเมื่อเทียบจากปีก่อน อยู่ที่ระดับ 22 ล้านบาท โดยถ้าคาดการณ์ถูกกำไรปี 2565 จะอยู่ที่ 40.4 ล้านบาท ลดลง 36.3% เมื่อเทียนจากปีก่อน ดีกว่าที่คาดการณ์ไว้ก่อนหน้าที่ 33 ล้านบาท โดยงบจะประกาศในวันที่ 22 กุมภาพันธ์
ส่วนในปี 2566 นั้นทางผู้บริหารตั้งเป้ารายได้ที่ 1 พันล้านบาท โดยได้แรงหนุนจากสถานการณ์ Chip shortage ที่ ดีขึ้นต่อเนื่องจากการเปิดประเทศของประเทศจีน ในส่วนของความต้องการด้าน Cybersecurity ยังคงมีอย่างต่อเนื่อง ประกอบกับในปี 2566 บริษัทมีกลยุทธ์ในการกระจายความเสี่ยงของธุรกิจมากขึ้นเพื่อลดการพึ่งพิงสินค้าด้าน Cybersecurity ที่เป็น Hardware โดยจะเน้นสินค้าที่เป็น Software มากขึ้น โดยเป้าหมายรายได้ปี 2566 ของบริษัทสูงกว่าที่คาดไว้ที่ 918 ล้านบาท โดยคาดการณ์กำไรปี 2566 อยู่ที่ 58 ล้านบาทเติบโต 77% เมื่อเทียบจากปีก่อน คงคำแนะนำซื้อที่ราคา 20-23 บาทต่อหุ้นอิง PE ที่ 35-40 เท่า
 